Ҳотам Салимов

Ҳотам Салимов (зод. октябри 1960, Душанбе) — ҳунарпешаи театри лӯхтак, драматург ва ходими фарҳанги Тоҷикистон. Ҳунарпешаи Театри давлатии лӯхтаки шаҳри Душанбе. Барандаи ҷоизаи байналмилалии «Беҳтарин кори актёрӣ» (2022).

 Зиндагинома 
Ҳотам Салимов моҳи октябри соли 1960 дар шаҳри Душанбе ба дунё омадааст. Шавқу ҳаваси ӯ ба санъат ҳанӯз аз овони мактабхонӣ оғоз ёфта, дар маҳфилҳои драмавӣ иштирок мекард.

 Таҳсилот 
Соли 1983 Омӯзишгоҳи маданию маърифатии ноҳияи Рӯдакӣ (собиқ ноҳияи Ленин)-ро хатм намуда, баъди адои хидмати аскарӣ, соли 1988 ба Донишкадаи давлатии фарҳанг ва санъати Тоҷикистон ба номи Мирзо Турсунзода дохил шуд. Соли 1993 донишкадаро бо ихтисоси ҳунарпешаи театр хатм намуд.

 Фаъолияти ҳунарӣ 
Фаъолияти касбии ӯ аз соли 1993 дар Театри давлатии лӯхтаки шаҳри Душанбе бо роҳнамоии Шамсӣ Қиёмов оғоз ёфт. Ӯ дар даҳҳо намоишномаҳо нақшҳои хотирмон офарида, яке аз ҳунармандони пешсафи театри лӯхтаки тоҷик ба шумор меравад.

 Намоишномаҳои муҳим 
 «Трамвайро ки дуздид?» — нақши Хурпуштаки муфаттиш
 «Одуванчик» (Бобуна) — нақши Бобои Одуван
 «Полвони качал»
 «Рӯбоҳи ҳилагар»
 «Чӯҷаи заррин»
 «Тахайюлоти ҷанг ва сулҳ»

 Драматургия 
Ҳотам Салимов инчунин ҳамчун драматург барои кӯдакон асарҳо эҷод мекунад. То имрӯз беш аз 10 пиесаи ӯ дар саҳнаҳои театрҳои Тоҷикистон ва хориҷ аз он гузошта шудаанд.
 «Саргузашти Ало» — аввалин асари драматургии ӯ.
 «Маликаи шӯх» — дар ҷашнвораи «Чодари хаёл» намоиш дода шуд.
 «Маликаи нозанин» — соли 2022 дар шаҳрҳои Ӯзбекистон (Фарғона, Қӯқанд ва ғайра) пешкаши тамошобинон гардид.
 «Маликаи маккор» — дар Ҷашнвораи ҳафтуми байналмилалии «Чодари хаёл» (2023) муаррифӣ шуд.

 Ҷоизаҳо 
 Ҷоизаи байналмилалӣ (2022): Дар Дувумин Ҷашнвораи байналмилалии театрҳои лӯхтаки «Перекрёсток» (шаҳри Новосибирск, Русия) барои офаридани нақши Бобои Одуван дар намоишномаи «Одуванчик» соҳиби Дипломи «Беҳтарин кори актёрӣ» гардид.
 Медали «Хизмати шоиста»
 Аълочии фарҳанги Ҷумҳурии Тоҷикистон

 Эзоҳ 

Гурӯҳ:Ҳунарпешагони Тоҷикистон
Гурӯҳ:Драматургони Тоҷикистон
Гурӯҳ:Зодагони Душанбе
Гурӯҳ:Зодагони соли 1960
Гурӯҳ:Ҳунарпешагони театр